Útvar hlavného kontrolóra
Mesta Košice

S p r á v a
o výsledku kontroly

	V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra mesta Košice v období od 27. 4. 2009 do 3. 6. 2009 kontrolu hospodárenia, nakladania s majetkom a vybraných položiek príjmov a výdavkov v Stredisku sociálnej pomoci na Garbiarskej    č. 4, Košice za obdobie rokov 2006 a 2007. 

Kontrolou bolo zistené:

	Stredisko sociálnej pomoci mesta Košice, Garbiarska 4 je samostatnou rozpočtovou organizáciou mesta Košice, ktorá vznikla od 1. 1. 2008 zlúčením troch zariadení:

-	Domova dôchodcov so sídlom v Košiciach, Garbiarska 4
-	Zariadenia opatrovateľskej služby v Košiciach, Južná trieda 23
-	Krízového strediska so sídlom Košice – Krásna, Pollova 18

I. Plnenie opatrení z predchádzajúcej kontroly

	Z predchádzajúcej kontroly vykonanej v Domove dôchodcov v roku 2005 bolo prijatých celkom 7 opatrení na odstránenie zistených nedostatkov.

1.	Vysporiadať rozdiel jednorazového príspevku v prospech obyvateľky P. K. vo výške 2 620,00 Sk.

Plnenie:	Mesto Košice vrátilo menovanej preplatok v uvedenej výške dňa            27. 9. 2006. Opatrenie splnené. 

2.	Dodatkom k nájomným zmluvám upraviť zálohové platby za služby spojené s nájmom – prevádzkové náklady tak, aby boli fakturované do 15 dňa prvého mesiaca v príslušnom štvrťroku.

Plnenie:	K zmluvám o prenájme nebytových priestorov boli dodatkami upravené zálohové platby za služby spojené s nájmom tak, aby tieto boli uhrádzané už v prvom mesiaci príslušného štvrťroku. Opatrenie splnené.

3.	Zabezpečiť úplnosť všetkých účtovných dokladov – faktúr v zmysle § 10 zákona č. 431/2002 Z.z. o účtovníctve.

Plnenie:	Úplnosť všetkých účtovných dokladov je zabezpečená v zmysle   § 10 zákona č. 431/2002 Z.z. o účtovníctve. Opatrenie sa plní priebežne.

4.	Inventúrne súpisy a zápisy pohľadávok a záväzkov z obchodného styku budú vyhotovované v zmysle § 30 zákona č. 431/2002 Z.z. o účtovníctve.

Plnenie:	Kontrolou dokumentácie z inventarizácie majetku bolo zistené, že inventúrne súpisy pohľadávok a inventarizačné zápisy sú vyhotovované v súlade s § 30 zákona 431/2002 Z.z. o účtovníctve. Opatrenie splnené.

5.	Vysporiadať zostávajúcu časť manka v hodnote 12 870,26 Sk zistené pri inventarizácii majetku k 31. 12. 2003 (spôsobené bývalou riaditeľkou).

Plnenie:	Z uvedenej sumy bolo manko znížené o hodnotu umelého kvetu – HAZELUNT v sume 1 930,00 Sk, ktorý sa neskôr našiel. Zostávajúca časť manka (5 ks DHM) v celkovej hodnote 10 940,26 Sk bola na základe rozhodnutia škodovej komisie zo dňa 3. 5. 2006 vyradená z evidencie a zúčtovaná na ťarchu organizácie z dôvodu, že nebolo možné určiť vinníka. Opatrenie splnené.

6.	Vecné sponzorské dary – potraviny viesť v účtovnej evidencii a odsúhlasovať ich spotrebu.

Plnenie:	Vecné sponzorské dary – potraviny sú evidované na sklade, ich spotreba je odsúhlasovaná na skladovej karte. Finančné sponzorské dary sú evidované na podsúvahovom účte. Opatrenie splnené.

7.	Pri jednotlivých formách VO zabezpečiť jednoznačné podklady zabezpečujúce správne určenie formy a metód obstarávania jednotlivých tovarov.

Plnenie:	Kontrolou bolo zistené, že pri zadávaní jednotlivých zákaziek sú zabezpečené jednoznačné podklady pre určenie postupov vo verejnom obstarávaní v zmysle zákona 25/2006 Z.z. o verejnom obstarávaní a internej smernice organizácie. Opatrenie sa plní priebežne.

II. Príjmy

	Na činnosť domova dôchodcov v roku 2006 bol schválený bežný transfer v celkovej výške 29 730 tis. Sk a to:

-	zo štátneho rozpočtu vo výške 	22 530 tis. Sk
-	z rozpočtu mesta vo výške 	  	  7 200 tis. Sk
Plnenie rozpočtu na rok 2006 bolo nasledovné:

Príjmy	Rozpočet (Sk)	Skutočnosť (Sk)	
Vlastné príjmy	9 540 000,00	9 701 841,85	
Transfer z rozpočtu mesta - bežný	7 200 000,00	7 200 000,00	
                                           - kapitálový	-	-	
Transfer zo štátneho rozpočtu na bežné výdavky	22 530 000,00	22 530 000,00	
Príjmy celkom	39 270 000,00	39 431 841,85	

Pre rok 2007 bol schválený bežný transfer v celkovej výške 31 340 tis. Sk a to:

-	zo štátneho rozpočtu vo výške 	23 340 tis. Sk
-	z rozpočtu mesta vo výške 	  	  8 000 tis. Sk

Plnenie rozpočtu na rok 2007 bolo nasledovné:

Príjmy	Rozpočet (Sk)	Skutočnosť (Sk)	
Vlastné príjmy	9 700 000,00	10 569 470,32	
Transfer z rozpočtu mesta - bežný	8 000 000,00	8 000 000,00	
                                           - kapitálový	-	-	
Transfer zo štátneho rozpočtu na bežné výdavky	23 340 000,00	23 340 000,00	
Príjmy celkom	41 040 000,00	41 909 470,32	

Vlastné príjmy

	Rozpočet príjmov na rok 2006 bol uznesením MZ č. 968 zo dňa 30. 1. 2006 schválený vo výške 9 540 tis. Sk. Za hodnotené obdobie boli dosiahnuté príjmy vo výške 9 701 841,85 Sk, čo predstavuje plnenie na 101,70 % schváleného rozpočtu.

Tieto príjmy pozostávajú z:

-	príjmov za služby v zariadení 				9 212 863,30 Sk
(sú uhrádzané obyvateľmi zariadenia za stravovanie, 
bývanie a zaopatrenie)
-	ostatné administratívne a iné poplatky a platby 		    208 545,05 Sk
(stravné zamestnancov, kuchynský odpad, zberné suroviny)
-	príjmy z prenájmu nebytových priestorov 			    203 796,80 Sk
-	úroky z účtov finančného hospodárenia 			        3 739,90 Sk
-	iné nedaňové príjmy 						      72 896,80 Sk
Spolu 								 9 701 841,85 Sk

	Rozpočet príjmov na rok 2007 bol uznesením MZ č. 25 zo dňa 22. 2. 2007 schválený vo výške 9 700 tis. Sk. Za hodnotené obdobie boli dosiahnuté príjmy vo výške 10 569 470,32 Sk, čo predstavuje plnenie na 108, 96 % schváleného rozpočtu.

Tieto príjmy pozostávajú z:

-	príjmov za služby v zariadení 				10 126 949,50 Sk
(sú uhrádzané obyvateľmi zariadenia za stravovanie, 
bývanie a zaopatrenie)
-	ostatné administratívne a iné poplatky a platby 		     262 416,50 Sk
(stravné zamestnancov, kuchynský odpad, zberné suroviny,
používanie služobného motorového vozidla)
-	príjmy z prenájmu nebytových priestorov 			     161 901,10 Sk
-	úroky z účtov finančného hospodárenia 			         3 401,22 Sk
-	iné nedaňové príjmy 						       14 802,00 Sk
Spolu 								10 569 470,00 Sk

	V súlade so zákonom NR SR č. 583/2004 Z.z. o rozpočtových pravidlách územnej samosprávy a o zmene a doplnení niektorých predpisov domov dôchodcov za rok 2006 a 2007 odviedol príjmy na účet zriaďovateľa.

a) Dodržiavanie VZN č. 65

	Uznesením MZ č. 191 zo dňa 28. 8. 2003 bolo schválené VZN č. 65 o úhradách za poskytovanie sociálnych služieb v pôsobnosti územnej samosprávy mesta. 
Toto nariadenie nadobudlo účinnosť 1. 10. 2003 okrem § 5, ktorý nadobudol účinnosť 1. 1. 2004.

Podľa § 5 tohto VZN:

- ods. 1 písm. d) 	Pri umiestnení občana v zariadení sociálnych služieb s celoročným pobytom – domove dôchodcov je podmienkou uhradiť jednorazový príspevok podľa majetku. Pri vlastníctve rodinného domu 55 tis. Sk.

- ods. 3	Jednorazový príspevok pri umiestnení občana v domove dôchodcov podľa ods. 1 sa násobí koeficientom

a)	1,2 u okruhu osôb uvedených v § 2, ods. 1, bod 2 (občania, ktorí nemajú trvalý pobyt na území mesta Košice, ale majú v meste Košice priamych príbuzných, súrodencov)
b)	2,0 u okruhu osôb uvedených v § 2, ods. 1, bod 3 (občania s trvalým pobytom na území Slovenskej republiky).

- ods. 5	Ak občan nie je vlastníkom nehnuteľnosti a ani posledných 5 rokov žiadnu nehnuteľnosť nevlastnil, je podmienkou uhradiť jednorazový príspevok vo výške 5 tis. Sk.

- ods. 6	Ak je občan spoluvlastníkom nehnuteľnosti, výška jednorazového príspevku sa určí podľa spoluvlastníckeho podielu podielom podľa majetku uvedenom v ods. 1.

- ods. 7	Pri prijímaní občana, ktorý žiada o prednostné umiestnenie v domove dôchodcov mimo poradia žiadateľov, je podmienkou uhradiť jednorazový príspevok vo výške 10 tis. Sk.

	Spôsob dokladovania vlastníckeho vzťahu občana k nehnuteľnosti, resp. spoluvlastníckeho podielu k nehnuteľnosti ako aj spôsob dokladovania zániku vlastníctva k nehnuteľnosti je upravený v „Postupe pri uplatňovaní § 5 VZN mesta Košice č. 65 o úhradách za poskytovanie sociálnych služieb v pôsobnosti územnej samosprávy mesta“ spracovaného Oddelením sociálnych vecí a kultúry dňa 22. 1. 2004.

	V roku 2006 bolo do zariadenia prijatých 24 nových občanov a v roku 2007 bolo prijatých 36 nových občanov.

	Kontrolou osobných spisov novoprijatých občanov bolo zistené nesprávne vypočítanie jednorazových príspevkov u nasledovných obyvateľov Domova dôchodcov:

P. M., Košice    	

	Podľa Dohody o úhrade jednorazového príspevku zo dňa 22. 12. 2006 uzatvorenej v zmysle § 5 VZN č. 65 menovaná uhradila jednorazový príspevok vo výške 65 000,00 Sk (55 000,00 Sk + 10 000,00 Sk). 
Podľa osvedčenia o dedičstve zo dňa     11. 3. 2004, ktoré je súčasťou osobného spisu, menovanej z majetku v bezpodielovom spoluvlastníctve patrí podiel v ½ - ine z nehnuteľnosti.
	Vzhľadom na uvedené mal byť jednorazový príspevok za vlastníctvo nehnuteľnosti vyčíslený podľa § 5 ods. 6 vo výške 27 500,00 Sk. Celkovo mala uhradiť 37 500,00 Sk (27 500,00 Sk + 10 000,00 Sk).
	Rozdiel v sume 27 500,00 Sk (912,83 EUR) je v neprospech obyvateľky zariadenia.

K. G., Humenné

	Podľa Dohody o úhrade jednorazového príspevku zo dňa 27. 12. 2006 menovaná uhradila jednorazový príspevok vo výške 16 000,00 Sk (6 000,00 Sk + 10 000,00 Sk). 
Menovaná nebola vlastníčkou žiadnej nehnuteľnosti a ani posledných 5 rokov žiadnu nehnuteľnosť nevlastnila. 
	V zmysle § 5 ods. 5 VZN č. 65 mala uhradiť jednorazový príspevok vo výške 5 000,00 Sk. Celkovo mala uhradiť 15 000,00 Sk (5 000,00 Sk + 10 000,00 Sk).
	Rozdiel v sume 1 000,00 Sk (33,19 EUR) je v neprospech obyvateľky zariadenia.

	Nesprávne vypočítaná výška jednorazového príspevku bola zistená aj u ďalších dvoch obyvateliek zariadenia a to:

S. M., Trebišov

	Podľa dohody o úhrade jednorazového príspevku zo dňa 6. 4. 2006 menovaná uhradila jednorazový príspevok vo výške 16 000,00 Sk (6 000,00 Sk + 10 000,00 Sk).

M. E., Topolčianky

	Podľa dohody o úhrade jednorazového príspevku zo dňa 1. 2. 2007 menovaná uhradila jednorazový príspevok vo výške 16 000,Sk (6 000,00 Sk + 10 000,00 Sk).

	Obidve menované neboli vlastníčkami žiadnej nehnuteľnosti a ani posledných 5 rokov žiadnu nehnuteľnosť nevlastnili. V zmysle § 5 ods. 5 VZN č. 65 mali uhradiť jednorazový príspevok vo výške 5 000,00 Sk. Celkovo mali uhradiť po 15 000,00 Sk (5 000,00 Sk + 10 000,00 Sk).
	Rozdiely v sume po 1 000,00 Sk (33,19 EUR) sú v neprospech obyvateliek zariadenia.

Podľa písomného vyjadrenia vedúcej sociálneho úseku zo dňa 13. 5. 2009:

	Pri výpočte jednorazového príspevku p. K. G., p. S. M. a p. M. E. sme vychádzali zo skutočnosti, že podľa VZN č. 65 mesta Košice § 2 bod 2, boli menované občanmi, ktorí nemajú trvalý pobyt na území mesta Košice, ale majú v meste Košice priamych príbuzných, súrodencov, a z toho dôvodu bol jednorazový príspevok v prípade nevlastnenia nehnuteľnosti vo výške 5 000,00 Sk podľa § 5 ods. 3 písm. a) násobený koeficientom 1,2.
	Kontrolou bolo zistené, že ak občan nie je vlastníkom nehnuteľnosti a ani posledných 5 rokov odo dňa prijatia do zariadenia žiadnu nehnuteľnosť nevlastnil, mal správne uhradiť jednorazový príspevok vo výške 5 000,00 Sk, ktorý sa následne nenásobí koeficientom 1,2.
	K tomuto chybnému výpočtu zo strany zariadenia došlo z dôvodu, že dňa        29. 1. 2004 bolo zariadeniu z MMK doručené metodické usmernenie pri aplikácii § 5 VZN mesta Košice č. 65, ktoré v bode 4 hovorí o jednorazových príspevkoch všeobecne a nerozlišuje medzi vlastníctvom nehnuteľnosti a prípadoch, ak občan nie je vlastníkom nehnuteľnosti a z toho dôvodu došlo k aplikovaniu koeficientu podľa § 5 ods. 3 písm. a) VZN mesta Košice č. 65 pri výpočte jednorazového príspevku aj v prípadoch, ak občan nebol vlastníkom nehnuteľnosti.
	Následne bolo kontrolou zistené, že obyvateľka zariadenia, p. P. M. bytom v čase prijatia do zariadenia v Košiciach, mala nesprávne vypočítaný jednorazový príspevok, nakoľko podľa osvedčenia o dedičstve, bola vlastníčkou len polovice rodinného domu a nie rodinného domu v celosti.
	Jednorazový príspevok bol menovanej omylom vypočítaný vo výške      65 000,00 Sk (55 000,00 Sk z celého rodinného domu + 10 000,00 Sk za prednostné prijatie). Z dôvodu, že nebola vlastníčkou rodinného domu v celosti, ale len polovice rodinného domu, správna výška jednorazového príspevku mala byť vypočítaná vo výške 37 500,00 Sk (27 500,00 Sk za vlastníctvo polovice rodinného domu + 10 000,00 Sk za prednostné prijatie). 

	Vzhľadom k týmto zisteným nedostatkom bude následne Magistrátu mesta Košice, Oddeleniu služieb obyvateľstvu zaslaný list ohľadom vrátenia rozdielu v jednorazových príspevkov obyvateľom zariadenia.

b) Prenájom nebytových priestorov

	Domov dôchodcov mal za prenájom nebytových priestorov v roku 2006 príjem vo výške 203 796,80 Sk a v roku 2007 vo výške 161 901,10 Sk.
	V roku 2006 bolo platných 10 zmlúv o nájme nebytových priestorov, z toho boli vypovedané 2 zmluvy na prenájom priestorov ambulancie a bufetu.
	V roku 2007 boli uzatvorené 2 nové zmluvy o nájme nebytových priestorov a to so spoločnosťou RADEN s.r.o. – skladové priestory na vybudovanie a prevádzku odovzdávacej stanice tepla a Ing. M. D. – bufet.

	Kontrolou zmlúv o nájme nebytových priestorov neboli zistené nedostatky pri stanovení výšky nájomného.

	V rámci rekonštrukcie Domova dôchodcov bol zriadený bufet s príslušnou technológiou. Prevádzka bufetu bola len v období od 1. 12. 2007 do 30. 4. 2008. Ukončenie prevádzky bufetu bolo z dôvodu vysokého nájomného a nerentabilnosti prevádzky. Po zverejnení inzerátov na prenájom ďalší prevádzkovatelia po oboznámení sa s podmienkami prenájmu neprejavili záujem o prenájom.

Ročné nájomné pozostáva z týchto položiek:

-	28 453,00 Sk – nájom za plochu (500 Sk/m2)
-	20 663,00 Sk – prevádzkové náklady
-	31 261,00 Sk – 10 % zo zostatkovej hodnoty hnuteľného majetku

	Vedenie zariadenia niekoľko krát žiadalo MMK o prehodnotenie výšky nájomného za bufet a navrhovalo odpustiť nájomcovi 10 % zo zostatkovej hodnoty hnuteľného majetku (technologického zariadenia) a znížiť ročnú výšku nájomného na symbolickú 1,00 Sk/m2 + prevádzkové náklady.

Magistrát mesta Košice sa k navrhovaným požiadavkám k úprave výšky nájomného ku dňu kontroly nevyjadril.

III. Výdavky

	Záväzný limit štátnej decentralizačnej dotácie na sociálnu oblasť bol transferom cez mesto Košice poukázaný Domovu dôchodcov za rok 2006 vo výške 22 530 tis. Sk a za rok 2007 vo výške 23 340 tis. Sk. Bežný transfer z rozpočtu mesta bol v roku 2006 poukázaný vo výške 7 200 tis. Sk a v roku 2007 vo výške 8 000 tis. Sk.

Čerpanie bolo nasledovné:

Položka	              Štátna dotácia (Sk)	       Dotácia z rozpočtu mesta (Sk)	
 	Skutočnosť 2006	Skutočnosť 2007	Skutočnosť 2006	Skutočnosť 2007	
610 Mzdy	10 834 000,00	11 637 000,00	0,00	0,00	
620 Poistné	3 737 399,00	4 120 184,00	0,00	0,00	
631 Cestovné	0,00	6 870,50	0,00	0,00	
632 Energie, voda	2 154 698,10	1 819 894,00	2 689 862,32	3 450 342,20	
633 Materiál, služby	2 212 607,35	2 294 495,50	2 905 866,35	3 547 010,00	
634 Dopravné	49 029,84	56 752,13	0,00	0,00	
635 Údržba	2 204 094,77	1 997 705,20	482 337,00	599 938,00	
636 Nájomné	3 648,40	2 436,30	0,00	0,00	
637 Služby	1 309 238,52	1 362 857,37	1 121 887,66	402 021,70	
642 Bežný transfer	25 003,00	41 805,00	0,00	0,00	
Spolu	22 529 718,98	23 340 000,00	7 199 953,33	7 999 311,90	

Vrátky z nedočerpania dotácie z rozpočtu mesta a zo štátnej dotácie boli odvedené na účet mesta Košice.
	Čerpanie bežných výdavkov z rozpočtu mesta ako aj zo štátneho rozpočtu bolo na    99,99 %.
		
Kontrolou účtovných dokladov za kontrolované obdobie bolo zistené, že ich zaúčtovanie a likvidácia bola v súlade so zákonom č. 431/2002 Z.z. o účtovníctve a opatreniami MF SR č. 24501/2003-92, ktorými sa ustanovujú podrobnosti o postupoch účtovania a rámcovej účtovej osnove pre rozpočtové organizácie platnej pre kontrolované obdobie.

IV. Hospodárenie a nakladanie s majetkom

1. Inventarizácia majetku

	Pre jednotlivé roky kontrolovaného obdobia na vykonanie inventarizácie majetku vydal riaditeľ Domova dôchodcov príkazy, ktorými v zmysle § 29 a 30 zákona                č. 431/2002 Z.z. o účtovníctve nariadil vykonať fyzickú a dokladovú inventúru majetku v správe Domova dôchodcov (DD).
	Pre rok 2006 bol vydaný príkaz riaditeľa č. 1/2006 zo dňa 8. 3. 2006 a pre rok 2007 príkaz riaditeľa č. 2/2007 zo dňa 29. 3. 2007.
	V zmysle uvedených príkazov boli inventúry vykonávané okrem termínu k 31. 12. príslušného roka pri zostavovaní riadnych účtovných závierok aj v priebehu roka a to:

a)	rok 2006

-	ceniny, pokladničná hotovosť, depozitá hotovosti a depozitá vkladných knižiek k poslednému dňu posledného mesiaca príslušného štvrťroka,
-	zásoby materiálu, drobný dlhodobý hmotný majetok, bielizne na sklade, pohľadávky a záväzky k 30. 6. 2006. 

b)	v roku 2007

-	ceniny, pokladničná hotovosť, depozitá hotovosti a depozitá vkladných knižiek tak ako v predchádzajúcom roku 1 – krát štvrťročne,
-	pohľadávky a záväzky k 31. 6. 2007.

V zmysle zákona č. 431/2002 Z.z. o účtovníctve (ďalej len zákon o účtovníctve) v znení § 29 a 30 účtovná jednotka vykonáva inventarizáciu ku dňu, ku ktorému zostavuje riadnu účtovnú závierku (t.j. k 31. decembru, poslednému dňu účtovného obdobia).
Inventarizáciou overuje účtovná jednotka, či stav majetku, záväzkov a rozdielu majetku a záväzkov v účtovníctve zodpovedá skutočnosti.
V zmysle § 30 ods. 2 zákona o účtovníctve inventúrny súpis je účtovný záznam, ktorý zabezpečuje preukázateľnosť účtovníctva a musí obsahovať zákonom stanovené údaje.
V znení § 30 ods. 3 zákona o účtovníctve, stav majetku, záväzkov, rozdielu majetku a záväzkov v inventúrnych súpisoch sa porovnáva so stavom majetku, záväzkov a rozdielu majetku a záväzkov v účtovníctve a výsledky porovnania sa uvedú v inventarizačnom zápise. Inventarizačný zápis je účtovný záznam, ktorým sa preukazuje vecná správnosť účtovníctva a taktiež musí obsahovať zákonom stanovené údaje.
Kontrolou dokumentácie z inventarizácie majetku a záväzkov bolo zistené, že inventúra hmotného majetku okrem skladových zásob bola vykonaná v zmysle § 29 ods. 3 zákona o účtovníctve k 30. 9. 2007. Ostatná časť majetku vrátane skladových zásob a záväzkov bola inventarizovaná k 31. 12. 2007.

Z predloženej dokumentácie ku kontrole boli zistené nasledovné nedostatky:

-	inventúrne súpisy dlhodobého hmotného majetku (DDHM), ostatného hmotného dlhodobého majetku (OHDM), nehmotného dlhodobého majetku  - software (NDM), drobného hmotného majetku (DHM) a ostatného majetku vedeného v operatívno – technickej evidencii (OTE) neobsahujú meno, priezvisko a podpisový záznam osôb zodpovedných za zistenie skutočného stavu majetku tak, ako to ukladá zákon o účtovníctve v znení § 30 ods. 2.
-	čiastkové inventarizačné komisie (ČIK) z vykonanej inventúry vyššie uvedeného hmotného a nehmotného majetku nevyhotovili inventarizačné zápisy o výsledku inventúry v zmysle § 30 ods. 3 zákona o účtovníctve.

Tým, že účtovná jednotka nevyhotovila inventúrne súpisy v súlade s § 30 ods. 2 zákona o účtovníctve a nevyhotovila inventarizačné zápisy v zmysle § 30 ods. 3 zákona o účtovníctve konala v rozpore s uvedeným zákonom a nezabezpečila úplnú preukázateľnosť a vecnú správnosť účtovníctva.
Spisová dokumentácia z inventarizácií majetku k 30. 9. 2007 obsahuje Zápis Ústrednej inventarizačnej komisie (ÚIK) zo dňa 29. 10. 2007, v ktorom vyčíslila rozdiely medzi fyzickým a účtovným stavom hnuteľného majetku v celkovej sume 918 472,11 Sk v neprospech fyzického stavu. Podľa zápisu ÚIK rozdiely boli z dôvodu podania na vyradenie majetku, ktorý bol v štádiu riešenia na Oddelení správy majetku MMK.
V zápise ÚIK konštatuje, že ČIK pri inventarizácii majetku nezistila manko ani prebytok.

-	ďalšie nedostatky boli zistené pri inventarizácii majetku – zásob v sklade potravín, keď pri inventarizačnom zápise ČIK sa nachádza zoznam tovarov na sklade (stav skladu) k 31. 12. 2007 podľa skladových kariet v celkovej hodnote 190 934,92 Sk, ktorý neobsahuje náležitosti inventúrneho súpisu v zmysle § 30 ods. 2 zákona o účtovníctve. Na zozname nie je uvedené meno, priezvisko a podpisový záznam osôb zodpovedných za zistenie skutočného stavu majetku ani meno, priezvisko a podpisový záznam hmotne zodpovednej osoby za príslušný druh majetku.

ČIK vo svojom inventarizačnom zápise zo dňa 31. 12. 2007 vykázala nulové rozdiely medzi fyzickým a účtovným stavom zásob potravín na sklade.
V roku 2006 hmotný majetok okrem zásob nebol inventarizovaný. Zásoby potravín na sklade k 31. 12. 2006 neboli inventarizované z dôvodu rekonštrukcie kuchyne, boli vykázané nulové.

Inventarizácia peňažných prostriedkov

	Z predložených dokladov inventarizácie peňažných prostriedkov v hotovosti vyplýva, že Stredisko sociálnej pomoci vykonáva ich inventarizácie v zmysle § 29 ods. 3 zákona o účtovníctve štyrikrát za účtovné obdobie a to vždy k poslednému dňu jednotlivých štvrťrokov. Súčasťou inventarizácii okrem stavu pokladne sú aj prostriedky depozitu hotovosti, depozitu vkladných knižiek a cenín. Podľa jednotlivých inventarizačných zápisov rozdiely oproti evidencii neboli zistené.

2. Vyraďovanie majetku

a) rok 2006

	v roku 2006 bol na základe návrhu vyraďovacej komisie a vyraďovacieho protokolu zo dňa 7. 8. 2006 vyradený hmotný majetok v celkovej nadobúdacej hodnote 486 958,05 Sk, v tom:

-	pracovné stroje a zariadenia (tr. 4) v hodnote 		258 044,00 Sk
-	ostatný hmotný dlhodobý majetok (OHDM) v hodnote 	  42 948,00 Sk
-	drobný hmotný majetok v užívaní v hodnote 			185 567,05 Sk
-	majetok vedený v OTE v hodnote			       	       399,00 Sk
Spolu								486 958,05 Sk

	Z pracovných strojov a zariadení boli vyradené: plynový varný kotol, škrabka na zemiaky a elektrický sporák, z OHDM ohrievacia plynová vaňa, nárezový stroj a elektrický mlynček na mak.
	Na uvedené zariadenia ako aj ne elektrické zariadenia zahrnuté v DHM bol vypracovaný znalecký posudok č. 19/2006 zo dňa 7. 8. 2006. Podľa znaleckého posudku ide o zariadenia, ktoré sa vyznačovali vysokou opotrebovanosťou a morálnym zastaraním, ich fyzický stav neumožňoval ďalšiu využiteľnosť a ich opravy by boli finančne nerentabilné.
	Z vyradeného drobného hmotného majetku v používaní predstavuje drobný majetok (skrine, stoličky, regály, stoly a pod.) v celkovej hodnote 174 626,79 Sk majetok opotrebovaný – nepoužiteľný, ktorý bol nadobudnutý prevažne v rokoch 1978 – 1995 a majetok v hodnote 10 940,26 Sk, ktorý predstavoval nevysporiadané manko z inventarizácie z roku 2003.

Likvidácia majetku

	Vyradený majetok bol zlikvidovaný odberateľom odpadu spoločnosťou V.O.D.S., a.s. Košice. Podľa protokolu o odbere odpadu zo dňa 6. 9. 2006 celková hmotnosť odpadu bola 840 kg. Príjem za odovzdaný odpad predstavoval 2 064,65 Sk.

b) rok 2007

	V roku 2007 bol vyradený hmotný majetok v celkovej nadobúdacej hodnote      659 122,11 Sk v zmysle vyraďovacích protokolov zo dňa 4. 9. 2007 a to:

-	drobný hmotný majetok (DHM) v hodnote 			593 040,29 Sk
-	majetok vedený v OTE v hodnote 			  	  47 994,82 Sk
-	ostatný hmotný dlhodobý majetok (OHDM) v hodnote 	  18 087,00 Sk
Spolu								659 122,11 Sk

	Z OHDM bol vyradený bufetový pult nadobudnutý v roku 1978 v nulovej zostatkovej cene, ktorý podľa zápisu zo zasadnutia vyraďovacej komisie zo dňa            6. 3. 2007 bol mechanicky poškodený, zastaraný a jeho oprava nerentabilná.
	Vyradený DHM a majetok v OTE bol nadobudnutý prevažne v rokoch 1978 – 1998. Jednalo sa o interiérové vybavenie izieb ako sú stoličky, stolíky, skrinky, kreslá, váľandy, prádelníky, koberce a iné. Na elektrické spotrebiče ako sú chladničky, variče, el. lampy, žehličky, vysávače a pod. boli spracované technické posudky, podľa ktorých tieto spotrebiče boli zastarané a ich oprava nerentabilná.

Likvidácia majetku

	Časť DHM v celkovej hodnote 125 252,00 Sk bola odovzdaná pre Arcidiecéznu charitu, Bosákova 2, Košice. Ostatná časť majetku bola odovzdaná na likvidáciu spoločnosti Kosit, a.s. Košice.

3. Pohľadávky a záväzky

	Stav pohľadávok a záväzkov kvôli aktuálnosti je vykázaný mimo kontrolovaného obdobia k 31. 12. 2008.

a) Pohľadávky

	Stredisko sociálnej pomoci (SSP) eviduje k 31. 12. 2008 na účte 318 – Pohľadávky z nedaňových príjmov obcí a vyšších územných celkov a rozpočtových organizácií zriadených obcou a vyšším územným celkom v celkovej sume      108 575,30 Sk, v tom:

-	pohľadávky za služby v zariadení DD vo výške 73 427,30 Sk (úč. 318 1001)
-	pohľadávky za prenájom nebytových priestorov v sume 6 698,00 Sk (úč. 318 301)
-	pohľadávky za stravné lístky zamestnancov za 12/2008 v celkovej sume 28 450,00 Sk (úč. 318 400)

Pohľadávky za služby v zariadení DD

	Pohľadávky za služby v zariadení DD predstavujú nevysporiadané nedoplatky a preplatky obyvateľov DD za obdobie rokov 1997 – 2008. Podľa predloženej inventúry pohľadávok k 31. 12. 2008, inventúrny súpis obsahuje výšky nedoplatkov a preplatkov podľa mien obyvateľov DD. Výška celkových nedoplatkov je evidovaná v sume 97 812,90 Sk a výška celkových preplatkov v sume 24 385,60 Sk. 
Nedoplatky predstavujú pohľadávky za neuhradené služby obyvateľov DD a preplatky predstavujú záväzky organizácie (DD) voči obyvateľom DD za uhradené a nevyčerpané služby. 
Sumy nedoplatkov a preplatkov nie sú evidované na samostatných analytických účtoch. Organizácia eviduje len kumulatívny rozdiel medzi nedoplatkami a preplatkami a to na účte 318 1001 – Pohľadávky za služby v ZSS (zariadenie sociálnych služieb – DD),   na  ktorom   je vykázaný  zostatok v  sume 73 427,30 Sk (97 812,90 Sk – 24 358,60 Sk). 
Takto vykázaný stav pohľadávok (nedoplatkov) na uvedenom účte nezodpovedá skutočnému stavu pohľadávok.

Pohľadávky za prenájom nebytových priestorov (NP)

	Pohľadávky za prenájom NP v sume 6 698,00 Sk predstavujú neuhradené nájomné za prenájom bufetu. Dlžná čiastka bola uhradená nájomcom do pokladne Strediska sociálnej pomoci dňa 24. 3. 2009.

Pohľadávky za stravné lístky zamestnancov

	Jedná sa o pohľadávky za stravné lístky zamestnancov za december 2008, ktoré boli uhradené v januárovom výplatnom termíne zrážkou zo mzdy.

b) Záväzky

 	Stredisko sociálnej pomoci eviduje k 31. 12. 2008 na účte 321 – Dodávatelia, záväzky z obchodného styku za neuhradené faktúry vo výške 638 601,51 Sk. Z uvedenej sumy záväzkov je evidovaná jedna neuhradená faktúra po lehote splatnosti (int. č.f. 908) od dodávateľa NICE SLOVAKIA s.r.o. Košice v sume 55 768,00 Sk za opravu el. ovládania dverí, ktorá bola dodávateľovi vrátená v rámci reklamačného konania. Faktúra bola splatná 29. 10. 2008.
	Ostatná časť záväzkov v sume 582 833,51 Sk bola v lehote splatnosti.

	Súčasťou správy o výsledku kontroly je písomné stanovisko riaditeľa Strediska sociálnej pomoci mesta Košice a opatrenia na odstránenie zistených nedostatkov uvedených v protokole o výsledku kontroly.

Košice, 9. 6. 2009

				                                            Ing. Richard Hojer
Hlavný kontrolór mesta Košice

Stredisko sociálnej pomoci mesta Košice, Garbiarska č. 4 , 040 01 Košice

							Útvar hlavného kontrolóra
							Mesta Košice
							Trieda SNP 48/A
							040 11 Košice

Váš list/zo dňa		Naša značka		Vybavuje/telefón		Košice
			181/2009		RNDr.Klema/7994483		8.6.2009

VEC:  Stanovisko a opatrenia k výsledku  kontroly  ÚHK mesta Košice

1.	Stanovisko k výsledku kontroly

II. Príjmy – bod a) dodržanie VZN č.65 : Listom zo dňa 15.5.2009 sme požiadali odd. služieb obyvateľstvu MMK o finančné vysporiadanie jednorázových príspevkov 4 klientov. 
Zodpovedná sociálna pracovníčka už nie je zamestnancom SSPmK .

        S výsledkom kontroly súhlasím.

 2.  Opatrenia  k výsledku kontroly
       
         K protokolu o výsledku kontroly zo dňa 3.6.2009 som prijal následovné opatrenia :
 
1.	Vyhotovovať čiastkové inventarizačné zápisy a dbať o ich formálnu úplnosť.

T: trvalý
Z: ekonóm
    predseda ÚIK
    
2.	Nedoplatky a preplatky za služby v zariadení evidovať na samostatných analytických účtoch – nedoplatky (pohľadávky za neuhradené služby obyvateľov) na účte 318 a preplatky (záväzky organizácie voči obyvateľom) na účte 379 . Vysporiadanie preplatkov obyvateľov vykonať 1 x za štvrťrok .

T: trvalý
Z: ved.soc.úseku
    ekonóm

3.	Dosledovať  vrátenie finančných prostriedkov štyrom obyvateľom domova dôchodcov .

T: 24.7.2009
Z:ved.soc. úseku

    							RNDr. Tibor KLEMA
                                                                                                        r i a d i t e ľ